ทองคำปิดร่วง 6.5 ดอลล์
สัญญาทองคำตลาดนิวยอร์กปิดร่วงลง6.5 ดอลล์ จากเงินดอลล์แข็งค่า
24 ม.ค. 2556

สัญญาทองคำตลาดนิวยอร์กปิดร่วงลง6.5 ดอลล์ จากเงินดอลล์แข็งค่า
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 6.5 ดอลลาร์ หรือ 0.38% ปิดที่ 1,686.7 ดอลลาร์/ออนซ์ หลังจากเคลื่อนตัวในช่วง 1683.10 - 1694.80 ดอลลาร์ 
นักลงทุนลดการถือครองทองคำซึ่งเป็นสินทรัพย์ที่ปลอดภัย หลังจากสภาผู้แทนราษฎรสหรัฐมีมติด้วยคะแนนเสียง 285 ต่อ 144 ผ่านร่างกฎหมายการขยายเพดานหนี้ออกไปจนถึงวันที่ 19 พ.ค.ปีนี้ ซึ่งจะช่วยให้รัฐบาลกลางสามารถขยายเวลาการกู้ยืมและรอดพ้นจากการผิดนัดชำระหนี้ได้ชั่วคราว
นอกจากนี้ สัญญาทองคำยังร่วงลงหลังจากสกุลเงินดอลลาร์สหรัฐแข็งค่าขึ้น  โดยดัชนีดอลลาร์ ซึ่งเป็นมาตรวัดเงินสกุลดอลลาร์ในตระกร้าเงินเมื่อเทียบกับสกุลอื่นๆ พุ่งขึ้นแตะ 79.939 จุดเมื่อานนี้ จากระดับของวันอังคารที่ 79.892 จุด